**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 23.06.2019, ora 08.00 – 24.06.2019, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 24.06.2019, ora 7.00**

**RÂURI**

**Este în vigoare avertizarea hidrologică nr. 45, astfel:**

**-COD GALBEN până la 25.06.2019, la ora 16:00- dep**ă**șiri ale COTELOR DE ATENŢIE pe r**â**urile din 39 de jude**ț**e: *ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BUZĂU, CARAŞ-SEVERIN, CLUJ, CONSTANŢA, COVASNA, DÂMBOVIŢA, DOLJ, GALAŢI, GIURGIU, GORJ, HARGHITA, HUNEDOARA, IALOMIŢA, IAŞI, ILFOV, MARAMUREŞ, MEHEDINŢI, MUREŞ, NEAMŢ, OLT, PRAHOVA, SATU MARE, SĂLAJ, SIBIU, SUCEAVA, TELEORMAN, TIMIŞ, TULCEA, VASLUI, VÂLCEA şi VRANCEA;***

**-COD PORTOCALIU până la 24.06.2019, la ora 24:00-dep**ă**șiri ale COTELOR DE INUNDAŢIE pe r**â**urile din 14 jude**ț**e: *ALBA, ARAD, ARGEŞ, CARAŞ-SEVERIN, DÂMBOVIŢA, DOLJ, GORJ, HUNEDOARA, MEHEDINŢI, OLT, SIBIU, TELEORMAN, TIMIŞ şi VÂLCEA.***

**Debitele au fost** **în creștere** ca urmare a precipitațiilor căzute în interval și propagării pe râurile din bazinele hidrografice: Vișeu, Suceava, Moldova, Bistrița, Trotuș, Someșul Mic, Crișul Alb, Bega, Timiș, Bârzava, Caraș, Nera, Cerna, Jiu și pe afluenții Mureșului inferior, staționare pe cele din Dobrogea și în general în scădere pe celelalte râuri.

Scurgeri importante pe versanți, torenți și pâraie, viituri rapide pe râurile mici cu efecte de inundații locale și creșteri mai însemnate de debite și niveluri cu depășiri ale **COTELOR DE APĂRARE** ca urmare a precipitațiilor sub formă de aversă însemnate cantitativ căzute în interval s-au înregistrat pe unele râuri din Crișana, Banat, Oltenia și Moldova.

Debitele se situează în general la valori cuprinse între 30-90% din mediile multianuale lunare, mai mari (în jurul și peste normalele lunare) pe râurile din bazinele hidrografice: Vișeu, Someșul Mic, Crișul Repede, Bega, Pogăniș, Bârzava, Ialomița, Buzău, Trotuș, Bistrița, Moldova, Suceava, bazinele superioare ale Oltului, Argeșului, pe cele din Dobrogea, pe cursurile Jiului și Prutului și cursurile inferioare ale Barcăului, Vedei și Jijiei.

Se situează peste:

-**COTA DE INUNDAŢIE** râul Prut la staţia hidrometrică Şiviţa (435+41)-jud. GL ;

-**COTELE DE ATENŢIE** râurile la următoarele staţii hidrometrice Prut – Oancea (440+74)-jud. GL, Sașa – Poieni (50+13)-jud. TM, Hușnița – Strehaia (300+34)-jud. MH și Cigher – Tăuț (250+21)-jud. AR.

În interval s-a situat peste:

-**COTA DE PERICOL** râul Valea Rece la stația hidrometrică Valea Rece (250+66)-jud. BC;

-**COTA DE INUNDAȚIE** râurile la următoarele stații hidrometrice: Trebeș – Valea Budului (250+50)-jud. BC, Agicabul – Cuza Vodă (150+32)-jud. CT, Sașa – Poieni (90+2)-jud. TM;

-**COTELE DE ATENȚIE** râurile la următoarele stații hidrometrice Trebeș – Mărgineni (400+70)-jud. VN, Trotuș – Ghimeș Făget (150+10)-jud. BC și Casimcea – Casimcea (150+5)-jud. TL.

În interval au fost emise **12 AVERTIZĂRI HIDROLOGICE** pentru fenomene imediate, din care **3 COD ROȘU și 9 COD PORTOCALIU**

**Debitele vor fi în creștere** ca urmare a precipitațiilor prognozate și propagării, exceptând râurile din bazinele hidrografice Vedea, Argeș, Ialomița, Buzău, Putna, Râmnicu Sărat, Bârlad, afluenții Oltului inferior și Prutului inferior și râurile din Dobrogea, unde vor fi în general în scădere.

Sunt posibile scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri mai însemnate de debite și niveluri cu posibile depășiri ale **COTELOR DE APĂRARE** pe unele râuri din sud-vestul și nord–estul, centrul și estul țării, precum și în zonele de deal și munte, ca urmare a precipitațiilor însemnate cantitativ sub formă de aversă prognozate.

Se vor mai situa peste **COTA DE INUNDAŢIE** râul Prut la staţia hidrometrică Şiviţa (435+35)-jud. GL și peste **COTA DE ATENŢIE** râul Prut la staţia hidrometrică Oancea (440+65)-jud. GL.

**DUNĂRE**

**Este în vigoare avertizarea hidrologică nr. 40 pentru fluviul Dunărea-COD GALBEN până la 25.06.2019, la ora 16:00,** pe sector aval Călăraşi şi în Delta Dunării **(judeţele *Călăraşi, Ialomiţa, Brăila, Galaţi, Constanţa şi******Tulcea*).**

**Debitul la intrarea în ţară** (secţiunea Baziaş) **î**n intervalul 23-24.06.2019 **a fost în scădere, având valoarea de 7100 m3/s**, peste media multianuală a lunii **iunie (6400 m3/s).**

Pe tot sectorul aval de Porţile de Fier debitele au fost în scădere.

Din datele primite la ora 0600, nivelurile se situează peste **FAZA I DE APĂRARE** la stațiile hidrometrice: Brăila (560+6) – jud. BR, Isaccea (380+59) – jud. TL și Tulcea (320+39) – jud. TL.

**Debitul la intrarea în ţară** (secţiunea Baziaş) **va fi în scădere (6800 m3/s).**

Pe tot sectorul aval de Porţile de Fier debitele vor fi în scădere.

Nivelurile se vor situa peste FAZA I DE APĂRARE pe sectorul Isaccea – Tulcea, cu valori cuprinse între 30-50 cm.

**Se situează în faza I de apărare următoarele sectoare de dig:**

**-jud. Constanţa:** Dunăreni-Viile, dig Dunărea (pr. Dunărea), Topalu I şi II, Hârşova-Ciobanu (C7 km 2+500, C6 km 13+950), Ciobanu-Gârliciu (km 21+950);

**-jud. Tulcea:** Tulcea-Nufăru, Pardina, Sf. Gheorghe, dig Crişan, dig Mila 23, dig Letea (din administrarea S.G.A. Tulcea), dig Periprava (din administrarea consiliilor locale);

**Se situează în faza a II-a de apărare următoarele sectoare de dig:**

**-jud. Constanţa:** Ciobanu-Gârliciu (km 19+150, 25+450);

**-jud. Tulcea:** Ostrov-Peceneaga, Peceneaga-Turcoaia, Gârliciu-Dăeni, Măcin-Iglița-Carcaliu, 23 August-Grindu, Grindu-Canton km 30, Ciulineț-Isaccea, Smârdan-23 August I şi II, Canton km 30-Ciulineț, Tudor Vladimirescu, R3 (din administrarea S.G.A. Tulcea), dig loc. Măcin, dig loc. Chilia Veche (din administrarea consiliilor locale);

**Se situează în faza a III-a de apărare următoarele sectoare de dig:**

**-jud. Tulcea:** Gorgova, R4 (din administrarea S.G.A. Tulcea), dig loc. Nufăru-Victoria, dig loc. Smârdan (din administrarea consiliilor locale), dig şosea Măcin-Smârdan (din administrarea Companiei Naționale de Autostrăzi şi Drumuri Naționale).

**2.** **Situaţia meteorologică în intervalul 23.06.2019, ora 08.00 – 24.06.2019, ora 06.00**

**Este în vigoare până la 24.06.2019, la ora 15:00, avertizarea meteorologică nr. 57, astfel:**

**-COD GALBEN-instabilitate atmosferică accentuată, ce se va manifesta prin averse torențiale (20-25 l/mp, pe arii restrânse 40-50 l/mp), frecvente descărcări electrice, intensificări ale vântului, vijelii și grindină pentru 31 de județe:** *ARAD, BACĂU, BIHOR, BISTRIŢA-NĂSĂUD, BOTOŞANI, BRAŞOV, BRĂILA, BUZĂU, CĂLĂRAŞI, CLUJ, CONSTANŢA, COVASNA, DÂMBOVIŢA, GALAŢI, GIURGIU, HARGHITA, IALOMIŢA, IAŞI, ILFOV, MARAMUREŞ, MUREŞ, NEAMŢ, PRAHOVA, SATU MARE, SĂLAJ, SUCEAVA, TELEORMAN, TULCEA, VASLUI, VRANCEA şi Municipiul BUCUREŞTI*;

**-COD PORTOCALIU-instabilitate atmosferică accentuată- cantități de apă însemnate (40 l/mp, izolat 60...70 l/mp în intervale scurte de timp sau prin acumulare), intensificări puternice ale vântului, vijelii, grindină și frecvente descărcări electrice pentru 11 județe:** *ALBA, ARGEŞ, CARAŞ-SEVERIN, DOLJ, GORJ, HUNEDOARA, MEHEDINŢI, OLT, SIBIU, TIMIŞ şi VÂLCEA*.

**În ţară,** vremea a fost, în general, instabilă, dar și călduroasă în jumătatea de sud și parțial în restul teritoriului. Cerul a fost variabil, cu înnorări temporar accentuate mai ales după-amiaza și în prima parte a nopții. Au fost intervale cu averse care au avut și caracter torențial, însoțite de frecvente descărcări electrice, în Oltenia, Banat, cea mai mare parte a Moldovei, Crișanei și Maramureșului, local în Dobrogea și Transilvania și pe arii mai restrânse în Muntenia. Vântul a suflat slab și moderat cu intensificări asociate averselor, de până la 90 km/h la Băilești (județul Dolj) și Drăgășani (județul Vâlcea), iar pe raza județelor **Bacău**, **Vaslui**, **Botoșani**, Dolj și Timiș a luat **aspect de** **vijelie**. **S-au consemnat** și **căderi de grindină**, din datele colectate la stațiile meteorologice și hidrologice - în județele **Botoșani**, **Vaslui**, **Iași**, **Timiș, Mehedinți** și la munte, iar din surse externe - în județele **Constanța**, **Cluj** și **Bacău**. Cantitățile de apă au depășit local 20...25 l/mp și pe suprafețe mici 40...50 l/mp (din datele colectate până la încheierea prezentului raport, până la 92 l/mp în Moldova la Dămuc - județul Neamț, 63 l/mp în Dobrogea la Pantelimon - județul Constanța, 62 l/mp în Oltenia la Târgu Jiu - județul Gorj și 54 l/mp în Banat la Ohabița - județul Caraș-Severin). Temperaturile maxime au fost cuprinse între 26 de grade la Rădăuți, Suceava, Sânnicolau Mare și Huedin și 35 de grade la Călărași, Calafat, Giurgiu și Galați. *În cea mai mare parte a Olteniei, Munteniei, Dobrogei și local în Moldova și Banat indicele temperatură-umezeală (ITU) a depășit pragul critic de 80 de unități al disconfortului termic.* La ora 06.00, se înregistrau valori termice cuprinse între 13 grade la Joseni, Miercurea Ciuc și Toplița și 24 de grade la Sulina și la Constanța-Dig.

**Observație:** de ieri dimineață, de la ora 06.00, au fost în vigoare 59 de mesaje de vreme severă imediată, după cum urmează:

-8 avertizări COD ROȘU: 1 emisă de SRPV Timișoara, 1 emisă de SRPV Craiova și 6 emise de CNPM: 2 pentru SRPV Timișoara, 2 pentru SRPV Bacău și 2 pentru SRPV Craiova;  
-51 avertizări cod portocaliu emise după cum urmează: 19 de SRPV Bacău, 13 de SRPV Cluj-Napoca, 5 de SRPV Constanța, 5 de SRPV Timișoara, 5 de SRPV Sibiu și 4 emise de CNPM: 3 pentru Muntenia și 1 pentru SRPV Bacău.

**La Bucureşti,** vremea a rămas călduroasă, cu disconfort termic ridicat, iar indicele temperatură-umezeală (ITU) a depășit ușor pragul critic de 80 de unități. Cerul a fost variabil, cu înnorări noaptea, iar vântul a suflat slab și moderat. Temperatura maximă a fost de 32 de grade la Afumați și Băneasa și de 33 de grade la Filaret. La ora 06.00 se înregistrau 21 de grade la toate cele 3 stații meteorologice.

**3. Prognoza meteorologică în intervalul 24.06.2019, ora 08.00 –25.06.2019, ora 8.00**

**În ţară vremea va fi în general instabilă în toate regiunile,** dar și călduroasă, cu disconfort termic ridicat după-amiaza și un indice temperatură-umezeală (ITU) care se va situa în jurul pragului critic de 80 de unități local în regiunile sud-estice, estice și izolat în rest**. Cerul va avea înnorări temporar accentuate și mai ales pe parcursul zilei și la începutul nopții vor fi perioade cu averse ce vor avea și caracter torențial, frecvente descărcări electrice, intensificări ale vântului, vijelii și căderi de grindină. În intervale scurte de timp sau prin acumulare, cantitățile de apă vor depăși 20...25 l/mp și pe suprafețe mici, mai ales la deal, la munte, în sud-vestul și nord-estul țării 40...50 l/mp.** Temperaturile maxime se vor încadra între 25 și 33 de grade, cu cele mai ridicate valori în sud-est, iar cele minime vor fi cuprinse între 15 și 24 de grade.

**La Bucureşti** vremea va fi în general instabilă,dar și călduroasă după-amiaza, când disconfortul termic va fi ridicat, iar indicele temperatură-umezeală (ITU) va atinge pragul critic de 80 de unități**.** Cerul va fi temporar noros și mai ales pe parcursul zilei și al serii vor fi averse, posibil torențiale, descărcări electrice și intensificări de scurtă durată ale vântului. Temperatura maximă va fi de 30...31 de grade, iar cea minimă de 18...20 de grade.

***II. CALITATEA APELOR***

**Pe râurile interioare**

**S.G.A. Iași** informează că la 23.06.2019, în jurul orei 17:50, a fost semnalată o mortalitate piscicolă (20-30 de exemplare cu dimensiuni de 5-15 cm răspândite pe o lungime de 150 m) pe râul Bahlui, în aval de podul de cale ferată de pe raza comunei Tomești. Personalul S.G.A. Iași s-a deplasat la fața locului pentru investigații și prelevare de probe de apă și pești. Se va reveni cu informații.

Pe fluviul Dunărea și pe Marea Neagră nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

Nu au fost semnalate evenimente deosebite.

**2. În domeniul solului şi vegetaţiei**

Nu au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE